การที่จะเลือกลงทุนในหุ้นตัวไหนนั้น ควรคาดการณ์สิ่งใดเป็นหลัก ระหว่าง ผลตอบแทนระยะยาว หรือ ตัวเลขค่า PE
ผลตอบแทนระยะยาว เพราะการที่จะเลือกลงทุนในหุ้นตัวไหนนั้น ควรคาดการณ์ “ผลตอบแทนระยะยาว” เป็นหลัก ค่าอัตราปันผลต่อราคาหุ้นหรือ Dividend Yield ในปีแรกนั้นน่าจะคาดการณ์ได้ไม่ยากนัก เนื่องจากการคาดการณ์กำไรในระยะเวลาเพียงปีเดียวรวมถึงการจ่ายปันผลนั้น โอกาสผิดพลาดรุนแรงคงไม่สูง ตัวเลขที่ยากกว่ามากก็คือ อัตราการเจริญเติบโตของกำไรหรือปันผลในระยะยาวซึ่ง อาจจะมองไปข้างหน้าอย่างน้อยประมาณ 5-10 ปีขึ้นไปคิดว่าการประมาณการที่มากกว่าปีละ 15% ต่อปีนั้นจะต้องมีเหตุผลที่หนักแน่นจริงๆ  เพราะมันต้องหมายถึงว่าบริษัทนั้นเป็นบริษัทที่ดีจริงๆ เมื่อได้ตัวเลขสองตัวนี้แล้ว ก็จะรู้ว่าผลตอบแทนที่คาดหวังสำหรับการลงทุนในหุ้นตัวนั้นคือเท่าไร ถ้าพบว่าหุ้นตัวหนึ่งน่าจะมีการเติบโตของกำไรเกิน 10% ต่อปีแบบทบต้นในระยะยาวนี่ก็เพียงพอในขั้นต้นแล้วว่ามันอาจจะเป็นหุ้นที่น่าสนใจลงทุนโดยไม่ต้องคิดถึงอัตราปันผลตอบแทนในปีแรก

ส่วนตัวเลขค่า PE เป็นสิ่งที่สำคัญก่อนที่จะตัดสินใจลงทุน เพราะอาจจะไม่ได้ลงทุนในระยะเวลาที่ยาวมากขนาดเป็นสิบๆ ปีขึ้นไป ดังนั้นการเปลี่ยนแปลงในค่าของ PE จึงอาจจะกระทบกับผลตอบแทนการลงทุนได้ บางครั้งก็ค่อนข้างมาก วิธีการที่จะลดความเสี่ยงและเพิ่มผลตอบแทนที่ดีก็คือ ถ้าค่า PE ในวันที่ซื้อมีค่าค่อนข้างต่ำ เช่นไม่เกิน 10 เท่า โอกาสที่ค่า PE จะปรับขึ้นก็มีมากกว่าซึ่งนั่นจะทำให้ผลตอบแทนต่อปีดีขึ้น ถ้าค่า PE อยู่ในช่วงกลางๆ เช่น ประมาณ 13-14 เท่า ก็อาจจะมองว่าผลตอบแทนก็คงประมาณที่คำนวณได้ต่อปีในระยะยาว แต่ถ้าค่า PE ค่อนข้างสูงเช่น 20 เท่า ขึ้นไป ก็ต้องระวังว่าโอกาสที่ค่า PE ในอนาคตอาจจะปรับตัวลงก็เป็นไปได้ เพราะมุมมองของนักลงทุนต่อหุ้นในอนาคตอาจจะเปลี่ยนไปได้และนั่นจะทำให้ผลตอบแทนลดลง แต่ไม่ว่าจะเป็นกรณีไหน ผลกระทบของ PE จะน้อยลงถ้าถือหุ้นยาวขึ้น ดังนั้น สำหรับนักลงทุนระยะยาวจริงๆ แล้ว สิ่งที่สำคัญที่สุดก็น่าจะยังเป็นเรื่องของอัตราการเจริญเติบโตในระยะยาวของบริษัทมากกว่า
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน